钦定古今图书集成/明伦汇编/闺媛典/第320卷 > 皇清五十三 > 费鼎燿继室茅氏
## 钦定古今图书集成/明伦汇编/闺媛典/第320卷 > 皇清五十三 > 费鼎燿继室茅氏

按《乌程县志》：茅氏，县令费鼎燿继室。年十九归费，事姑孝，姑没，终丧无笑语声，抚前子无异己出。从鼎燿赴蜀。献贼犯城，茅率媳及女指一井曰：“城苟陷，此井即我三人死所也。” 尽脱簪珥佐犒将士，城得以完。鼎燿卒，茅教子成立，垂四十年终。